Universitatea de Stat din Moldova

Facultatea de Relații Internaționale și Științe Politice și Administrative



**Proiect de cercetare**

” Mediul International de Securitate.Elemente de Analiza

in Conditiile Globalizarii.”

Realizat de: Mocreac Gheorghe,

Ionesie Ion,

gr 301.

Coordonator: Ilasciuc A,lector

# **Cuprins**

# **Introducere................................................................................2-3**

# **Capitolul 1. Mediul International de Securitate.....................4-6**

# **Capitolul 2. Politica Externă de Securitate şi Apărare Comună.......................................................................................7-9**

# **Capitolul 3. Analiza Securitatii Internationale in Conditiile Globalizarii .................................................................................10-12**

# **Capitolul 4. Strategia internaţional şi regional de Securitate.....................................................................................12-15**

# **Capitolul 5. REPERE GENERALE ALE STĂRII ACTUALE DE SECURITATE..............................................................................15-16**

# **Concluzie.......................................................................................16-17**

# **Bibliografie....................................................................................17-18**

**Introducere**

Secolul XXI a debutat abrupt si violent, printr-un cutremur politic de amploare planetara - atacurile teroriste din 11 septembrie 2001 care au vizat obiective simbolice importante pentru lumea democratica. Aceste evenimente au fost urmate de alte actiuni criminale asemanatoare, în mai multe parti ale lumii, declansând un proces de transformare profunda a mediului de securitate si generând consecinte ce afecteaza, pe termen lung si în profunzime, comunitatea internationala. Într-un astfel de context tensionat si complex, securitatea fiecarei tari, ca si securitatea comunitatii internationale în ansamblu, se bazeaza nu numai pe capacitatea de reactie si adaptare, ci si, mai ales, pe capacitatea de anticipare si de actiune pro-activa.Într-o lume complexa, dinamica si conflictuala, aflata în plin proces de globalizare, întelegerea profunda a tendintelor majore de evolutie a securitatii internationale si a modului în care fiecare tara are sansa sa devina parte activa a acestui proces constituie o conditie esentiala a progresului si prosperitatii.

Cunoasterea, întelegerea si evaluarea corecta a proceselor interne, a gradului de coeziune sociala, a capacitatii de mobilizare publica reprezinta o necesitate la fel de importanta pentru realizarea proiectelor nationale. Asigurarea pe principii riguroase a securităţii naţionale și în acest fel crearea condiţiilor dezvoltării economice sustenabile reprezintă pilonii progresului social, instituţional, în construcția politicii într-o ţară democratică. Lipsa unui mediu de securitate duce la o lipsă a progresului, iar fără progresul necesar nu poate există bunăstare, fără toate aceste elemente primordiale este imposibilă funcţionarea democraţiei și a economiei de piaţă în societăţile din zilele noastre.

Odată cu sfârşitul Războiului Rece şi disoluţia Uniunii Sovietice a aparut unipolaritatea, un sistem internaţional global dominat de o singura hiperputere – Statele Unite ale Americii, care a devenit rapid o emblemă a unei lumi noi unde statele-naţiuni nu mai au monopolul asupra puterii şi capacităţii de a influenţa ele însele dinamicile la nivel global . Autoritatea, precum și puterea statelor este împărţită cu principalii actorii ai globalizării mondiale, organizaţile globale regionale, ONG-uri și corporaţii multinationale. În acest moment este destul de dificil să putem vorbi cu certitudine despre efectele pe termen mediu și lung ale procesului de globalizare asupra comunităţii mondiale, dar, este destul de clar că acest proces are impact pozitiv, cât și negativ.

Partea pozitivă o reprezintă faptul că va mări interdependența și interacţiunea dintre state, care la rândul lor vor deschide noi oportunități în dezvoltarea civilizaţiei umane, în toate sferele, îndeosebi în sfera economică. La acest început de mileniu, țările și relaţiile internaţionale dintre acestea sunt mult mai complexe, dar și mai fragile decât erau în trecut. Paradoxul zilelor noastre, când perioada Războiului Rece este încheiată și continentul european are şanse reale să fie omogenă având la bază valorile democraţiei, ale economiei de piaţă, a respectului drepturilor fundamentale ale omului, securitatea, o chestiune veche și nouă totodată a început să fie o chestiune foarte controversată din toate punctele de vedere. Realizarea securităţii internaţionale globale se face nu numai faţă de provocări, de sfidări, ci şi mai ales în spiritul concepţiei de globalizare ca proces.

Elementele securităţii internaţionale (stabilitatea, pacea, increderea, colaborarea etc.) preced aplicarea modelului, a procesului de globalizare, astfel securitatea internaţională devenind o premisă a globalizării. Un element cu rolul de liant în această relaţie analizată îl reprezintă integrarea succesivă, un proces pe care securitatea internaţională o pregăteşte, dar globalizarea o formalizează. Datorită acestor condiţii va fi nevoie de un mediu de securitate comun, care să fie bazat pe o dezvoltare durabilă, pe o cooperare interstatală și pe realizarea unităţii în diversitate, în care entitatea respectivă să participe la progresul umanităţii. Aceste prerogative definesc însăși securitatea colectivă, care este privită ca o solidaritate internaţională unde globalizarea nu este percepută ca o hegemonie a unui stat, a unui grup de state, ci ca o conjugare, ca o concentrare a energiilor, a resurselor comune pentru extinderea securității Internationale.

 Având în vedere că ameninţările globale provin de la entităţi, state, cu potenţialitate conflictuală, iar aici un exemplu ar fi: foşti parteneri sau fosti aliaţi, adversari, concurenţi, renegaţi, securitatea colectivă nu mai este de ajuns. Securitatea colectivă trebuie extinsă, deoarece procesul de globalizare presupune pentru statele națiune pierderea unei părți din atribuţiile fundamentale, cum ar fi suveranitatea, dezvoltarea, planificarea, iar ameninţările vor veni frecvent de la actori nonstatali, dar supranaționali sau suprastatali. O finalitate a extinderii securităţii colective ar fi securitatea prin cooperare, apreciată ca fiind o consecinţă, dar și o posibilă soluţie împotriva ameninţărilor tot mai globale.

 **Capitolul 1. Mediul International de Securitate**

Ultimul deceniu al secolului XX a însemnat pentru întreaga lume o perioadă zbuciumată, caracterizată de transformări profunde la nivel global, transformări ce ţin atât de redesenări ale frontierelor, cât şi de schimbări de regim şi ideologie. Redesenarea graniţelor a însemnat sporirea numărului de actori statali la nivel global, iar schimbările de regim şi ideologie au generat noi tipuri de actori şi forme surprinzătoare de manifestare a acestora. Au căpătat o importanţă tot mai mare, datorită rolului manifestat pe scena globală, actorii non-statali (corporaţii multinaţionale şi transnaţionale, ONG-uri), ale căror acţiuni sunt uneori dificil de prevăzut. De asemenea, unele dintre acestea au preluat practici şi obiective pe care statele nu şi le mai puteau permite.

 Alte fenomene disturbante tind să sufere mutaţii majore, căpătând statut deplin de actor al scenei internaţionale, un actor al cărui chip este din ce în ce mai greu de identificat, aşa cum se întâmplă în cazul terorismului. Riscurile şi ameninţările au căpătat un aspect internaţionalizat „reuşind” să ignore, în manifestările lor, graniţelor statale, ceea ce a avut ca urmare o estompare rapidă a diferenţelor dintre securitatea internă şi cea externă. Această estompare a condus, la rândul său, spre manifestarea tendinţei majorităţii actorilor statali de a acţiona, în ceea ce priveşte domeniul securităţii şi apărării, în cadrul unor iniţiative sau organizaţii regionale sau globale. S-au dezvoltat, astfel, sau sunt în plin proces de dezvoltare, politici de securitate şi apărare comune pe plan regional şi global.În această direcţie se pot înscrie şi extinderile NATO şi UE către est, acestea fiind procese ce influenţează în mod vizibil sistemul relaţiilor internaţionale, cu implicaţii dintre cele mai importante asupra mediului internaţional de securitate şi asupracărora ne vom concentra în cele ce urmează, din cel puţin două motive.

Primul ar fi faptul că ambele procese aduc cu sine transformări ale situaţiei geopolitice şi geostrategice în regiunile din proximitatea Republicii Moldova (Europa Centrală şi de Sud-Est, spaţiul Balcanilor de vest, spaţiul Mării Negre şi al Caucazului). Al doilea motiv este acela că evoluţia acestor procese se află în relaţie directă cu realizarea obiectivelor de securitate ale Republicii Moldova, starea mediului intern de securitate al ţării noastre depinzând într-o sporită măsură de acestea.Caracterizată de o deja puternică dimensiune economică, Europa îşi îndreaptă în ultima perioadă eforturile spre întărirea stabilităţii şi securităţii la nivelul întregului său.Din punct de vedere geopolitic, însă, se poate observa că Europa dispune de două dimensiuni a căror joncţiune nu a putut fi realizată complet, joncţiune ce ar fi putut facilita manifestările Europei în direcţia realizării unei politici de securitate şi apărare care să reflecte atât interesele cât şi implicarea tuturor membrilor săi. Este vorba de dimensiunea euroatlantică şi dimensiunea euro-asiatică, ambele incluzând realităţi pe care nu le poate ignora. Părerea generală este că, prin lărgirea NATO către est, dimensiunea euroatlantică a Europei s-a întărit. Dar acest lucru a generat pe de o parte dificultăţi în gestionarea celorlalte dimensiuni, readucând în actualitate faptul că în geostrategie nu există nici pauze, nici spaţii neocupate, pe de alta fricţiuni chiar în dimensiunea euroatlantică.În acest context, putem aprecia că, în general, riscurile la care sunt supuse stabilitatea şi securitatea Europei sunt riscuri reziduale, provenite din moştenirea lăsată de terminarea Războiului Rece – dinspre state ce au aparţinut fostei URSS, ori s-au aflat în sfera de influenţă a acesteia,atât din punct de vedere al tensiunilor existente ce pot genera conflicte violente,dar şi al potenţialului ridicat pe care îl au de a se transforma în furnizori de armament şi tehnică de luptă pentru anumiţi actori non-statali a cărorf manifestare se face din ce în ce mai mult simţită pe scena internaţională - organizaţii teroriste precum AlQaeda, de exemplu, sau alte tipuri de grupări paramilitare

Având în vedere toate aceste date, ne putem pronunţa asupra câtorva aspecte privind anumite surse ale riscurilor şi ameninţărilor în spaţiul european care pot completa lista celor menţionate până la acest punct:

• Posibilitatea ca procesele de extindere a UE şi NATO să poată conduce la crearea unor percepţii greşite (cum ar fi construirea de noi bariere, aşa cum sunt considerate uneori condiţiile ce trebuie îndeplinite pentru accederea la UE, sau, aşa cum este cazul luărilor de poziţie din partea Rusiei, cu privire la amplasarea noilor baze NATO în Europa Centrală şi de Sud-Est, în special a celor situate pe teritoriul Poloniei şi a ţărilor baltice).Asemenea percepţii ar putea fi folosite politic pentru iniţierea unor măsuri, inclusiv de natură militară, care să le diminueze.

• Transformările inevitabile în ceea ce priveşte rolul şi responsabilitatea statului-naţiune care e pe cale să se schimbe. Existenţa tendinţei ca responsabilităţile naţionale, în domeniul politicii externe şi de securitate,să se transfere progresiv către organizaţii precum NATO şi UE, ar putea crea curente de opinie care să susţină că, astfel, entităţile statale îşi pot pierde suveranitatea, ceea ce ar putea duce la tensiuni politice interne şi la o învigorare a elementelor naţionaliste cu un accentuat caracter extremist, generatoare de instabilitate în plan intern, şi, prin inflamare, chiar regional.

• Riscul apariţiei duplicării anumitor sarcini, şi de aici al unei competiţii de nedorit, care însă poate fi contracarat prin exercitarea unui control politic activ şi prin dezvoltarea compatibilităţii. Altfel, s-ar putea crea o ruptură în dezvoltare între NATO şi UE, cu urmări greude suportat de către Europa, pentru că, în trecut, cel puţin după terminarea celui de-al doilea Război Mondial, securitatea Europei a fost menţinută în cooperare cu NATO, ca principal organism de apărare.

Din cauza dinamicii transformărilor suferite în spectrul larg de securitate la adresa statelor şi a coaliţiilor pe plan internaţional, se impune tot mai mult o schimbare de atitudine a factorilor decidenţi, în sensul în care „soluţiile cheie” nu mai reprezintă un factor de garanţie pentru rezolvarea situaţiilor de criză contemporane. În acest context, crearea sau modificarea forțelor avute la dispoziție trebuie realizată, astfel încât acestea să fie în măsură să acționeze eficient împotriva amenințărilor la adresa securității naționale sau a Alianței, aceasta fiind o sarcină greu de realizat. Un alt aspect se referă la acţiunile factorului politic, puternic modificat în ultima perioadă, care a generat decizii, cu influenţă negativă asupra securităţii. De asemenea, crizele existente, uşor de identificat, prin reliefarea nevoii de resurse energetice, la care se adaugă problema acută a lipsei de apă potabilă sau problemele umanitare, în special cea a migranților, pot duce la o rezultantă periculoasă, greu de contracarat. Securitatea, în ansamblu, se concentrează pe două mari direcții: potențialul de reacție și de adaptare și potențialul de previziune și de a acționa proactiv. În acest mediu complex, dinamic și conflictual, înțelegerea desăvârșită a tendințelor primordiale de evoluție a acestuia și a felului/în care elementele generatoare de securitate au șansa să se transforme în parte activă a procesului în discuție reprezintă o condiție vitală pentru atingerea obiectivelor. Abordarea comprehensivă a mecanismelor din interior, precum și a nivelului unității sociale și al potențialului de mobilizare a populației reprezintă o necesitate majoră pentru îndeplinirea planurilor la nivel național.Pentru susţinerea şi pentru argumentarea celor afirmate, ne vom concentra asupra caracteristicilor noului mediu de operare, prin prisma „războiului neregulat” dus în teatrele de operaţii, care a ridicat probleme grave la nivelul Alianţei NATO, cu privire la întrebuinţarea forţelor regulate, în general, şi a forţelor pentru operaţii speciale, în particular, din punctul de vedere al interoperabilităţii acestora.

Din perspectiva numeroaselor abordări ale conceptelor de securitate şi de mediu de securitate, se poate presupune că obţinerea unei viziuni comune reprezintă o necesitate obiectivă, care însă nu poate fi atinsă decât prin conştientizarea faptului că multe dintre actualele provocări sunt rezultatul existenţei unor riscuri, a unor ameninţări şi a unor vulnerabilităţi comune, care necesită soluţii de aceeaşi natură.

**Capitolul 2. Politica Externă de Securitate şi Apărare Comună**

Creată odată cu semnarea Tratatului de la Lisabona, PSAC urmează fostei Politici Europene de Securitate și Apărare (PESA), oferind cadrul instituțional pentru derularea cooperării în domeniul securității și apărării, la nivelul Uniunii Europene. Un element de individualizare a PSAC este faptul că îşi păstrează caracterul inter-guvernamental funcționând în baza principiului unanimității în luarea deciziilor. Strategia Globală pentru Politică Externă şi Securitate, adoptată în iunie 2016, constituie cadrul director al acţiunii externe a Uniunii pe termen mediu și lung, căreia îi este subsumată și PSAC.Subscris obiectivului general de instituire a unei capacități de apărare europene comune, realizate prin contribuția statelor membre cu capacități civile și militare, sub egida PSAC au fost înregistrate progrese semnificative atât prin dezvoltarea cadrului conceptual, cât și prin lansarea unor inițiative de dezvoltare a capabilităților de securitate și apărare, în susținerea profilului activ al Uniunii Europene pentru a putea răspunde provocărilor de securitate. De asemenea, a fost inițiat un proces de reflecție (Busola Strategică) care vizează definirea profilului de actor relevant al UE în domeniul securității și apărării.Pe aceste coordonate, dimensiunea operațională a angajamentului UE a fost consolidată prin crearea Capacității de planificare și conducerea a misiunilor non-executive ale Uniunii (MPCC) și măsurile adoptate în ceea ce privește optimizarea modului de angajare a Grupurilor de luptă UE, inclusiv prin adaptarea mecanismelor de asigurare a resurselor financiare pentru dislocarea acestora. În același timp, misiunile civile sunt coordonate de către Capacitatea Civilă de Planificare și Conducere (CPCC).

Predecesorul direct al PESC a fost Cooperarea Politică Europeană instituită la începutul anilor 1970. EPC sa bazat în mod clar pe interguvernamentalism și nu a fost integrat în tratat, astfel încât Comisia sau Parlamentul European nu au avut nicio influență asupra dezvoltării în cadrul EPC. CPE nu a însemnat o politică externă comună reală și eficientă, a rămas la nivelul consultărilor, cooperării și coordonării politicilor externe ale statelor membre. În același timp, succesul EPC a fost destul de limitat, de exemplu, EPC a jucat un rol în timpul negocierilor CSCE, mai târziu a OSCE; a crescut votul comun al membrilor CE în Adunarea Generală a ONU. Cu toate acestea, EPC nu a influențat foarte mult, punctele de vedere adesea diferite, franceze și britanice ale politicii internaționale.Următorul pas în integrarea politicii externe în Comunitatea Europeană ar fi trebuit să fie Tratatul de la Maastricht, care a instituit Uniunea Europeană pe trei piloni. Al doilea pilon este PESC. Chiar dacă denumirea EPC a fost schimbată în PESC, ideea de bază a cooperării nu sa schimbat. Mecanismul PESC este încă interguvernamentalismul, astfel PESC se bazează pe luarea deciziilor consensuale și pe depunerea voluntară a problemelor care ridică preocuparea comună a statelor membre. Ca rezultat, PESC poate fi văzută și ca o „consolidare a interguvernamentalismului și o respingere a supranaționalității în continuare”.Tratatul de la Amsterdam a adus mici schimbări în PESC, deși nu i-a schimbat prea mult substanța. Tratatul a introdus elemente de vot cu majoritate calificată în cel de-al doilea pilon. Principiul este că trebuie să existe un acord comun între membri cu privire la strategii comune. Numai atunci „Consiliul poate proceda cu votul majoritar pentru „acțiuni comune” și „poziții comune””. Cu toate acestea, un astfel de proces poate fi opus de către stat „din motive importante și declarate de politică națională”. Implicațiile unei astfel de formulări sunt că orice stat membru poate bloca decizia comună și că această formulare a încorporat pentru prima dată noțiunea de compromis de la Luxemburg în tratat.Una dintre soluțiile de îmbunătățire a eficienței politicii externe europene ar putea fi o PESC mai „supranaționalizată”. Această soluție este subliniată de faptul că caracteristica interguvernamentală a PESC creează o confuzie și ambiguitate destul de mare și subliniază divizarea intereselor în cadrul Comunității. Totuși, în același timp, această soluție este cea mai puțin probabilă din motive pe care le-am identificat mai sus.

Cealaltă soluție posibilă, care ar putea fi deosebit de utilă după extindere, ar putea fi mecanismul de „abținere constructivă”. Înseamnă că un stat sau state care se opun „un anumit aspect al PESC ar sta deoparte și nu ar împiedica pe alții să-l urmărească”. Acest mecanism ar putea fi, de asemenea, o potențială soluție pentru preocuparea statelor neutre despre cum să-și păstreze neutralitatea.Cu toate acestea, au existat și alte propuneri de soluționare a problemei votului în Consiliu, de exemplu, „veto variabil” sau „consens minus unu, doi sau trei”. Ideea importantă este că, cu excepția primei soluții, niciuna dintre celelalte sugestii din literatura de specialitate depășește natura interguvernamentală a PESC. Implicația este că, dacă chiar și mediul academic nu poate trece dincolo de interguvernamentalismul în această sferă, atunci nu ne putem aștepta ca politicienii să facă acest lucru.

Răspunsul pe termen scurt la lipsa unei instituții centrale în politica externă a UE a fost crearea „PESC”. Cu toate acestea, diversitatea instituțiilor din cadrul Uniunii care se ocupă de politica externă nu a fost rezolvată. Există patru comisari implicați în relațiile externe. De asemenea, Președintele Comisiei are influență în aceste probleme și, în sfârșit, președinția Uniunii are cuvântul decisiv în formarea PESC. Deși Javier Solana, ca prim „PESC”, a reușit să echilibreze pozițiile diverse ale statelor membre în unele cazuri, evoluția recentă a arătat că în problemele majore, unde interesele statelor sunt prea diverse, el rămâne destul de neglijat și nu are de spus.Dacă privim această chestiune din perspectivă interguvernamentalistă, se pare că extinderea va „atomiza” PESC, deoarece va fi mai dificil să găsim o soluție interstatală de succes. Pe de altă parte, dacă privim din perspectiva neofuncționalistă, obținem diferite Răspuns. Neofuncționaliștii folosesc conceptul de „externalizare”. Argumentul lor despre relația dintre politica externă și extindere se bazează pe ideea că integrarea influențează negativ actorii din afara UE și, prin urmare, cererea lor de aderare ar trebui văzută „ca teamă directă de excludere din cooperarea europeană. În același timp, neofuncționaliștii se așteaptă ca membrii crescuti să întărească activitățile în relațiile externe datorită noilor rețele comerciale și diplomatice aduse în Uniune de către noii membri. Cu toate acestea, problema este că poate aduce necesitatea unei cooperări consolidate în politica externă, dar dezvoltarea nu trebuie inevitabil să urmeze această cale. În plus, această viziune ia în considerare doar extinderea și țările apropiate UE, dar nu se ocupă de politica mondială mai largă.

Operaţiunile militare UE vizează stabilizarea, prevenirea conflictelor şi inter-poziţionarea între părţile implicate în conflict, protecţia populaţiei civile şi personalului internaţional, combaterea pirateriei, protejarea comerţului, industriei de pescuit şi asistenţa umanitară. De la instituirea în cadrul PSAC au fost desfăşurate 34 operaţiuni și misiuniinternaționale, dintre care 22 misiuni civile și 12 operaţiuni militare (operate sub mandat ONU).

Participarea RM la misiunile în cadrul PSAC constituie un important aspect în dezvoltarea relaţiilor politice bilaterale şi un factor ce contribuie indirect la creşterea nivelului de asigurare a securităţii statului nostru pe continentul european. În conformitate cu Strategia securităţii naţionale, participarea la eforturile globale, regionale şi sub-regionale de promovare a stabilităţii şi securităţii internaţionale, inclusiv prin cooperare şi participare la misiunile PSAC este o prioritate a RM.

Participarea RM în cadrul PSAC a UE derivă inclusiv din Declaraţia Summit-ului şefilor de stat şi de guverne ale statelor Parteneriatului Estic (PaE) şi statelor membre ale UE de la Varşovia care se referă la necesitatea intensificării cooperării dintre UE şi statele PaE în domeniul PSAC.

La 13 decembrie 2012 a fost semnat Acordul Cadru de Participare a RM la misiunile UE de Gestionare a Crizelor care extinde orizontul cooperării cu UE pe dimensiunea politică și de securitate. Acordul a intrat în vigoare la 1 iulie 2013și stabilește condiţiile pentru participarea RM la operaţiunile și misiunile UE de gestionare a crizelor.

Legea nr. 219/2015 privind participarea Republicii Moldova în misiunile şi operaţiunile internaţionale stabilește cadrul legal pentru detaşarea experţilor naţionali în misiunile UE de gestionare a crizelor.

În decursul ultimilor ani, Republica Moldova a fost invitată să participe la diverse misiuni ale UE, printre care EUCAP Somalia, EUBAM Libia, EUMAM RCA, EUCAP Sahel Mali şi EUTM Mali. RM a detaşat experţi în misiunile EUTM Mali (2014; 2016; 2018-până în prezent) şi EUMAM în Republica Centrafricană (2015-2016). În perioada 2014 – 2020, 8 experți naționali au fost detașați în cadrul misiunilor UE de gestionare a crizelor.

În 2014 au fost lansate consultările în formatul RM-UE în domeniul PSAC, care au loc anual. În cadrul acestor reuniuni sunt stabilite priorităţile de cooperare bilaterală în domeniu, precum: dezvoltarea capabilităţilor instituţionale pentru participarea RM în misiuni de gestionare a crizelor; cooperarea în domeniul schimbului de informaţii clasificate; asigurarea convergenţei în alinierea RM la măsurile restrictive ale UE; inclusiv stabilirea priorităţilor de cooperare în domeniul prevenirii şi combaterii ameninţărilor hibride.

 **Capitolul 3. Analiza Securitatii Internationale in Conditiile Globalizarii**

Globalizarea ca fenomen este un proces care implică multitudinea interdependențelor de diferită natură care se stabilesc pe o scară tot mai largă între statele lumii, având efecte majore asupra tuturor sferelor vieții umane.Globalizarea defineşte procesul prin care evenimentele, deciziile şi activităţile care au loc într-o parte a lumii pot avea consecinţe semnificative pentru indivizi şi comunităţi din alte părţi ale globului. Altfel spus, procesul globalizării, desfăşurat pe diferite paliere, presupune interdependenţa dintre anumite evenimente care au loc în diferite părţi ale globului, ceea ce nu înseamnă însă şi posibilitatea de a controla consecinţele acestor interdependenţe . Globalizarea reprezintă procesul în care lumea tinde să devină un spațiu unic, un fenomen, în primul rând, cu valențe preponderent economice, care presupune o economie globală tot mai integrată, cu o polarizare crescândă în plan social, cu instituții de guvernare globală și extensie globală, de fapt, o nouă ordine mondială,în care suveranitatea și autonomia statală se erodează continu.Se consideră chiar că globalizarea economică creează și va crea noi forme de organizare socială ce vor înlocui în final statele tradiționale.Pe lângă faptul că globalizarea favorizează atât progresele remarcabile în domeniul economic, cultural şi social,accesul neîngrădit la informaţii, precum și lupta și accesul diferenţiat la resurse,căi de comunicaţii şi pieţe de desfacere, aceasta afectează relaţiile dintre state, generând consecinţe dintre cele mai distrugătoare precum presiunea politică, violenţă, criminalitate sporită, cât şi proliferarea fără egal a ameninţărilor din categoria celor greu de prevăzut şi controlat. Globalizarea generează efecte negative ce țin de proliferarea unor ameninţări şi riscuri asimetrice, nonconvenționale și anume: reanimarea fenomenelor cornice locale şi regionale, mondializarea marii criminalităţi organizate transnaţionale(traficul de arme, droguri, persoane), proliferarea armelor de distrugere în masă,radicalizarea fanatismelor, extremismului etnic şi religios și a terorismului, care au devenit deja o ameninţare globală și care pot genera conflicte de talie și mai majoră.Într-o lume caracterizată de globalizare, securitatea internaţională este marcată profund de implicaţiile acesteia. Globalizarea, ca manifestare a interdependenţelor multiple dintre state, a liberalizării fluxurilor mondiale de informaţii, servicii,mărfuri şi capital, face ca riscurile interne şi externe să se genereze şi potenţeze reciproc, iar identificarea unor răspunsuri de securitate, în plan naţional şi nu numai, la noile ameninţări să pornească de la faptul că acestea din urmă apar oriunde în lumea mondializată, sunt extrem de dinamice şi de complexe. Acest proces influenţează considerabil problema securităţii.În contextul viziunilor expuse și analizând globalizarea din punctul de vedere al evoluţiilor actuale, putem conchide că formele clasice prin care se manifestă fenomenul sunt globalizarea politică,economică, socială (demografică, culturală, religioasă), militară, de mediu.Fiecare dintre aceste sectoare este variabil și dependent de celelalte.Însă cel mai mare impact asupra mediului de securitate se pare că îl are dimensiunea economică, socioculturală şi cea politică, în mod special, când se referă la respectarea drepturilor și libertăților fundamentale ale omului, pe motivul că acestea constituie elementele esenţiale prevăzute de Carta ONU.Totodată, mecanismele, instituţiile şi aranjamentele de securitate vor rămâne a fi insuficiente şi vulnerabile la toate schimbările mediului internaţional până la realizarea unei globalizări depline.În acest sens, se vor dezvolta unele noi structuri de securitate în scopul perfectării şi respectării normelor viabile de securitate, întăririi instrumentelor de cooperare regională pentru a reduce ameninţările existente şi prevenirea celor în curs de apariţie.Analiza celor expuse vine să ne confirme faptul că globalizarea se manifestă ca un proces contradictoriu care, pe de o parte, va aduce progrese spectaculoase în toate domeniile vieţii socioeconomice,va deschide noi posibilități de dezvoltare a statelor, va spori interacțiunea dintre acestea, iar, pe de altă parte, va accentua problemele deja existente, precum și va provoca altele noi și, în acest sens, va crește vulnerabilitatea statelor. Pe măsura sporirii acesteia lumea devine tot mai interdependentă și complicată, iar efectele necontrolate, cu tentă negativă a procesului de globalizare, vor necesita o buna gestionare.Astfel, totalitatea acestor tendințe, fenomene și numeroase provocări sunt generate, în mare măsură, de procesul de globalizare care, până la urmă, continuă să influențeze stabilitatea la nivel global. Cu certitudine, vulnerabilitățile generate de globalizare necesită o guvernare bazată pe reguli și legi bine stabilite, o reactualizare permanentă a necesităților strategice, precum și cere o reacție coordonată a acțiunilor actorilor implicați, deoarece extinderea continuă a acesteia schimbă și natura securității, iar riscurile majore la adresa acesteia, într-o lume globalizată, rămân să aibă o natură complexă și multiplă.ţelegeri regionale și globale care funcţionează la nivel internaţional,precum şi sistemele instituţionale naţionale vor rămâne a fi trăsături ale viitoarei politici internaţionale, dar care trebuie să se conformeze acestor noi circumstanţe existente găsind acele mecanisme de adaptare la provocările unui proces de o asemenea complexitate.Deci, globalizarea ne oferă posibilitatea de resimţire a efectelor amenitărilor concentrate în diferite părţi ale lumii, a riscurilor interne, precum și externe la adresa securității, care pot genera și evolua în mod reciproc, a tensiunilor care vor influenţa, nu întotdeauna pozitiv, mediul internaţional de securitate, a situațiilor precum fragmentarea şi integrarea, localizarea şi internaţionalizarea, centralizarea şi descentralizarea care pot genera insecuritate.Din aceste considerente, se impune și concluzia că globalizarea nu este un drum direct şi uşor către pace, stabilitate sau siguranță, ci, din contra, fenomenul în extindere și derulare, de fapt, creează mai multe vulnerabilități la adresa securității, și nu progrese. Pe fundalul fenomenului scade siguranţa multor indicatori, crește gradul de complexitate a amenințărilor internaționale, iar îmbunătățirea mediului de securitate,în acest sens, impune ca măsurile interne de management al crizelor să fie și mai bine coordonate, iar schimbul de informații strategice între state ar trebui să se producă în timp real.În final, conchidem că, pentru viitor, globalizarea va determina o prosperitate fără precedent, dar, totodată, va continua să genereze insecuritate, în toate sferele de existență umană. Globalizarea va constitui modelul de societate la care va trebui să participe umanitatea în totalitatea sa.

 **Capitolul 4. Strategia internaţional şi regional de Securitate**

Actualul mediu internaţional de securitate se caracterizează prin efectele globalizării şi a creşterii interdependenţei actorilor internaţionali, în consecinţă producându-se estomparea delimitărilor clare între dimensiunile externă şi internă, militară şi non-militară. Aceşti factori favorizează fenomene transfrontaliere impredictibile. Totodată, se menţin ameninţările şi riscurile de ordin militar,inclusiv de tip hibrid. Procesul de globalizare, luptele și războaiele hibride de influență geopolitică între marile puteri, riscurile de natură militară, precum şi o serie de ameninţări cu caracter asimetric, influenţează în mod direct stabilitatea şi securitatea statelor.Discrepanţele dezvoltării social-economice şi competiţia interstatală sporesc riscul apariţiei conflictelor şi tensiunilor de diferite naturi. Pericolul declanşării sau izbucnirii conflictelor regionale şi locale persistă. În ultimul deceniu a fost subminată credibilitatea şi funcţionalitatea acordurilor privind dezarmarea şi controlul armamentelor. Riscul dezvoltării necontrolate a armamentelor, accesul grupurilor teroriste la arme de distrugere în masă şi tehnologiile de rachetă sau inducerea unei noi curse a înarmării sunt îngrijorătoare.Acţiunile întreprinse de anumite state, care depăşesc cadrul dreptului international sau denotă o abordare selectivă a acestuia, determină implicaţii negative asupra sistemului de cooperare internaţională, subminează standardele coexistenţei paşnice, constituie surse de conflict şi tensiuni atât la nivel național, cât şi la nivel interstatal. Diversele forme de extremism motivate de raţiuni politice, religioase sau social-economice, sursele de incitare aflându-se în exteriorul statelor,generează consecinţe ce afectează mediul de securitate internaţional. Terorismul internaţional şi crima organizată sunt componente ale instabilităţii şi ale conflictelor interne. De o importanţă crucială pentru securitatea internaţională este sporirea participării statelor în consolidarea cooperării, în cadrul organismelor internaționale și regionale.Dezvoltarea tehnologiilor informaţionale şi de comunicaţii a generat fenomene noi precum: crima cibernetică, terorismul cibernetic, spionajul cibernetic, atacurile cibernetice transfrontaliere asupra sistemelor informaționale, serviciilor și rețelelor de comunicații electronice, inclusiv la adresa infrastructurii informaționale critice,economia digitală tenebră, implicând atît actori neguvernamentali, cât și actori guvernamentali. Aceasta perturbă funcționarea instituțiilor statelor și a societății.Competiţia pentru accesul la resurse energetice și platformă de materie primă,asigurarea cu materii strategice, cu produse alimentare şi cu apă potabilă ca rezultat al evoluţiilor socială, economică şi demografică în unele regiuni ale lumii, dar şi al schimbărilor climatice, generează amenințări pentru întreaga comunitate internațională.

Securitatea continentului european este determinată de o serie de factori majori precum: capacităţile economice şi instituţionale ale Uniunii Europene (UE);capacităţile tehnologice şi de apărare ale Organizaţiei Tratatului Nord-Atlantic(NATO) şi ale UE; coeziunea politică internă în cadrul UE şi NATO; relaţia transatlantică şi prezenţa Statelor Unite ale Americii pe teritoriul Europei; direcţia de dezvoltare a Federaţiei Ruse şi a structurilor integraţioniste create de aceasta;relaţia UE şi NATO cu Federaţia Rusă, implicit cu structurile subregionale create. Pe continentul european există focare de instabilitate ca efect al disputelor de ordin politic sau teritorial, tensiuni etnice şi religioase, care pot degenera în conflicte militare de diversă amploare. Conflictele nesoluţionate din zona Caucazului, din regiunea transnistreană a Republicii Moldova, anexarea Crimeii şi conflictul din sud-estul Ucrainei afectează grav mediul regional de securitate. Surse de potenţiale tensiuni în plan regional constituie şi statutul incert al Kosovo şi al Ciprului de Nord.

Avansează erodarea regimului de control al armelor în Europa şi prin suspendarea de către Federaţia Rusă a implementării Tratatului privind Forţele Armate Convenţionale în Europa (FACE). În arealul de operare al FACE, al Documentului de la Viena 2011 şi al Tratatului „Cer Deschis” continuă staţionarea forţelor militare în lipsa acordului statelor gazdă, inclusiv pe teritoriul Republicii Moldova.Se înregistrează evoluţii neunivoce ale doctrinei militare a unor puteri regionale, o creştere dinamică a bugetelor militare, precum şi dislocarea nu întotdeauna transparentă a forţelor armate.Persistă elemente de divergenţă ce ţin de aplicarea setului de valori şi principia adoptat în comun în cadrul instituţiilor pan-europene, privind evenimentele ce vizează securitatea regională, precum şi de arhitectura de securitate în Europa.Factorii menţionaţi amplifică percepţia existenţei unor interese referitoare la reconfigurarea structurilor de securitate prin trasarea unor noi zone de influenţă.Soluţionarea politică durabilă, în baza principiilor şi normelor unanim recunoscute ale dreptului internaţional, a conflictelor de pe continentul european ar fi de natură să elimine riscul confruntării.În contextul accentuării competiţiei geopolitice din regiune, apar noi tensiuni cu referire la tranzitul şi distribuirea resurselor energetice, la siguranţa aprovizionării,a livrărilor şi a viabilităţii unor coridoare de transport a resurselor energetice. De asemenea, sunt aplicate instrumente de intruziune politică şi informaţională,obstrucţionare a comerţului, inclusiv aplicarea tratamentului diferenţiat faţă de părţi din cadrul teritoriului vamal unic al statelor.

Pe continentul european NATO rămâne a fi alianţa politică şi militară cu cele mai performante capacităţi militare şi tehnologice, cel mai ridicat nivel al coeziunii valorilor şi al solidarităţii aliaţilor, în stare să asigure securitatea şi apărarea colectivă în arealul de referinţă. Cooperarea Republicii Moldova cu NATO se înscrie în limitele Parteneriatului pentru Pace al Consiliului Parteneriatului EuroAtlantic şi se realizează în practică potrivit Planului Individual de Acţiuni al Parteneriatului (IPAP) Republica Moldova – NATO, fără a aduce atingere statutului constituţional de neutralitate permanentă al ţării, în limitele cadrului constituţional respectiv. Uniunea Europeană, în calitate de principală structură şi comunitate economicopolitică pe continent, constituie factorul integrant şi stabilizator în cadrul sistemului european şi internaţional de securitate. Valorile comune şi legăturile strânse dintre Republica Moldova şi UE, stabilite prin Acordul de Asociere, se dezvoltă în cadrul Politicii Europene de Vecinătate şi al Parteneriatului Estic şi converg în efortul de fortificare a statului de drept, de asigurare a securităţii naţionale şi de sporire a bunăstării cetăţenilor. Consolidarea cooperării în cadrul Politicii Externe şi de Securitate Comune și Politicii de Securitate și Apărare Comună serveşte intereselor de durată ale Republici Moldova. Integrarea europeană rămâne obiectivul strategic ireversibil al agendei interne şi externe a Republicii Moldova, având ca miză principală consolidarea securităţii şi prosperităţii cetăţenilor şi apărarea integrităţii sale teritoriale.

**Capitolul 5. REPERE GENERALE ALE STĂRII ACTUALE DE SECURITATE**

Perioada de pace si stabilitate fara precedent pe care o traverseaza Europa la sfârsitul secolului XX si începutul secolului XXI se datoreaza existentei Uniunii Europene. Ea este cea care a generat nu doar un nivel ridicat de dezvoltare economica pe continent, ci si o noua abordare a securitatii, întemeiata pe solutionarea pasnica a disputelor si pe cooperarea internationala multilaterala prin intermediul unor institutii comune. Prin contrast cu aceste evolutii pozitive din vestul continentului, în alte parti ale Europei, si mai ales în Balcani, s-au înregistrat dupa 1990 o serie de crize, care s-au derulat în contextul reasezarilor geopolitice ce au urmat sfârsitului razboiului rece. O caracteristica esentiala a acestora a fost aceea ca ele au avut loc cel mai adesea în interiorul statelor si mai putin între acestea. În aceasta perioada forte militare provenind din Europa au fost trimise în strainatate mai mult decât în orice alta perioada, inclusiv în regiuni precum Afganistan, Republica Democrata Congo sau Timorul de Est. Un rol crucial în asigurarea securitatii europene l-au jucat SUA, atât prin angajamentele de securitate fata de Europa luate în cadrul NATO, cât si prin sprijinul acordat integrarii europene. La nivel mondial încheierea razboiului rece a determinat, cel putin din punct de vedere militar, trecerea la o lume unipolara, în care SUA detin o pozitie dominanta, la foarte mare distanta de orice alt stat. Cu toate acestea, experienta perioadei recente a aratat ca nici un stat, nici macar o superputere precum SUA, nu poate aborda problemele globale de securitate de unul singur. Mediul international de securitate a înregistrat o schimbare dramatica dupa atacurile teroriste din 11 septembrie 2001. Pâna la 11 septembrie fenomene precum terorismul, traficul de droguri, traficul de arme mici, migratia ilegala, spalarea de bani actionau aproape separat. Ca urmare, institutiile nationale si internationale abordau separat aceste fenomene, cu mai multa sau mai putina eficienta.

Dupa tragicele evenimente din 11 septembrie 2001, omenirea este înca confuza privind cauzele, mecanismele activitatilor criminale. A devenit evident faptul ca urmatorul 11 septembrie 2001 este posibil în orice moment cu diferite tinte, resurse, tehnici si rezultate. Între interventia din Afganistan si atacul asupra Irakului, aliantele împotriva terorismului au înregistrat diferite evolutii. Noile relatii dintre Statele Unite si Rusia, pe de o parte, si dintre NATO si Uniunea Europeana, pe de alta parte, marcheaza în prezent mediul international de securitate - un nou parteneriat, dar si noi tensiuni. În aceste circumstante lipsa de bani, de timp, de viziune si de vointa politica ar putea afecta nu doar securitatea nationala, cât mai ales pe cea internationala. În acest context, mai ales dupa 1998, Uniunea Europeana a dat un nou impuls eforturilor de întarire a securitatii si de definire a dimensiunii de aparare la nivel european. Dezvoltarea unei politici externe si de securitate comune a inclus si ideea definirii unei politici comune de aparare, mentionata în mod explicit în Tratatul de la Amsterdam. În acelasi timp, Uniunea Europeana s-a aratat tot mai mult preocupata de finalizarea propriilor reforme institutionale, mai ales în contextul extinderii, precum si de finalizarea dezbaterilor pe tema constructiei politice ce va defini viitorul Europei. Aceste dezbateri, cel putin cele determinate de discutarea Constitutiei Europene, au sanse rezonabile de a fi reluate în special dupa votul negativ din Franta si Olanda, cât si dupa Întâlnirea la nivel înalt de la Bruxelles. Începând cu 1 ianuarie 2007, Uniunea Europeana se defineste ca o uniune de 27 de state si devine actor economic global, UE va trebui sa participe mai substantial si la mecanismele de asigurare a securitatii globale, chiar daca formele concrete ale acestei implicari pentru moment nu sunt înca clar precizate.

**Concluzie**

Se observă că noţiunea de politică de securitate suferă în prezent transformări majore. Primul motiv ar fi acela că, la nivel naţional, ameninţările s-au schimbat, implicând acum acţiuni ale unor actori non-statali, care duc la proliferarea unor fenomene precum crima organizată, traficul de droguri, terorismul. Conflictele interstatale, degradarea mediului înconjurător, masele mari de refugiaţi constituie, la rândul lor,noi riscuri. Un alt fenomen ce poate constitui o ameninţare la adresa securităţii naţionale este intensificarea corupţiei.Corupţia provoacă, în primul rând, neîncredere în principalele instituţii ale statului, afectează relaţiile sociale, subminează fundamentele democratice ale societăţii şi credibilitatea statului pe plan internaţional. De asemenea, generează relaţii ce pot fi uşor exploatate de către crima organizată, terorism şi alte tipuri de infracţiuni care alterează coeziunea socială. Dimensiunile politică, economică, culturală, de mediu se adaugă celei militare, în cadrul securităţii naţionale, crescând numărul actorilor implicaţi în sistemul naţional de securitate şi al mecanismelor de realizare a securităţii. În societăţile cu o tradiţie democratică îndelungată, cu o puternică societate civilă,securitatea statului porneşte de la cea a individului. Aceasta şi pentru că legătura dintre securitate şi politicile de dezvoltare este foarte puternică. Protejarea suveranităţii statului, a integrităţii sale teritoriale şi a independenţei nu poate fi realizată fără protecţia individului, a cetăţeanului şi a drepturilor sale. Pentru că securitatea naţională poate fi ameninţată în cazul în care instituţiile statului nu reuşesc să asigure protecţia cetăţeanului. Ne explicăm în acest caz de ce probleme precum şomajul, sărăcia sau lipsa unor resurse naturale (apa, de exemplu) devin de o importanţă majoră pentru securitatea unui stat.

 **Bibliografie**

1.L. Mureşan, Uniunea Europeană – Politica europeană de securitate şi apărare, lucrare elaborată în cadrul Proiectului Phare RO-2002/000-586.03.01.04.02, „Formare iniţială în afaceri europene pentru funcţionarii publici din administraţia publică centrală”, implementat de Institutul European din România în colaborare cu EUROMED-Euro mediteranean Networks din Belgia, în anul 2005. Lucrarea face parte din Micromonografii – Politici Europene.

2. NATO Secretary-General: Russia’s Annexation of Crimea Is Illegal and Illegitimate, https://www. brookings.edu/blog/brookings-now/2014/03/19/natosecretary-general-russias-annexation-of-crimea-isillegal-and-illegitimate/, 20 august 2017.

3. M. Şt Dinu, G. Alexandrescu, Surse de instabilitate, Editura Universităţii Naţionale de Apărare „Carol I”, Bucureşti, 2007, apud B. Buzan, Popoarele, statele şi teama, Editura Cartier, Chişinău, 2000.

4.Mureşan L., Pop A., Bonciu Fl., The European Security And Defence Policy – A factor of in uence on the actions of Romania in the field of security and defence, research paper, The European Institute of Romania, Bucureşti, 2004.

5. I.M. Paşcu, S.N. Vintilă, Teoria relaţiilor internaţionale. Note de curs, Editura Şcoala Naţională de Studii Politice şi Administrative, Facultatea de Ştiinţe Politice, Bucureşti, 2007.

6. J. Solana, A secure Europe in a better world, Thessaloniki European Council, 20 iun. 2003, http:// www.statewatch.org/news/2003/sep/solanasec.pdf, 09 August 2016.

7.Mureşan L., Uniunea Europeană – Politica europeană de securitate şi apărare, lucrare elaborată în cadrul proiectului Phare RO2002/000-586.03.01.04.02, „Formare iniţială în afaceri europene pentru funcţionarii publici din administraţia publică centrală”, implementat de Institutul European din România în colaborare cu EUROMED-Euro mediteranean Networks din Belgia, în anul 2005. Lucrarea face parte din Micromonografii – Politici Europene.

8.U.S. Department of the Army, Hybrid Threat, Training Circular 7-100, Washington DC, November 26, 2010.

9.United States Joint Chiefs of Staff, Joint Publication 1–02: Department of Defense Dictionary of Military and Associated Terms, Department of Defense Washington DC, 2008.